翁長庸

翁長庸（）《海虞翁氏族譜》，字玉宇，號山愚，直隸蘇州府常熟縣人，清朝政治人物。

生平
順治三年（1646年）丙戌科江南鄉試舉人，四年（1647年）丁亥科二甲第三十五名進士。授戶部山東司主事，榷蕪湖關，遷山東鹽運司濱樂分司同知，十四年（1657年）任丁酉科山東鄉試同考官，升長蘆鹽運使，遷河南布政使司參政，秩滿當遷按察使，因不願典獄致仕歸里「翁長庸字玉宇號山愚登第授戶部主事榷蕪湖關溢稅四萬餘金盡數解部轉山東運同分司濱樂陞長蘆運使參政河南臨事敬慎待百姓如家人聽訟不厲聲色諄諄勸諭多感泣謝去先是中州下治田令州縣偽報起科數千頃察之石田也亟請于大吏復其租役秩滿當遷按察使不願處典獄之任告歸著春秋因是詩文有蓼野集子大中。大中字林一康熙丁丑進士知上杭縣民輸賦例繳公費曰平頭大中却之以慈和寧靜為治兩世俱稱長者」，[雍正]《昭文縣志》「翁長庸字玉宇少貧甚日或不舉火登第授戶部主事榷蕪湖關溢稅四萬餘金盡數解部轉山東運同分司濱樂陞長蘆運使參政河南臨事敬慎待百姓如家人聽訟不厲聲色諄諄勸諭多感泣謝去先是中州下治田令州縣偽報起科至數千頃察之石田也亟請於大吏復其租役秩滿當遷按察使不願典獄遂吿歸其貧不異為諸生時也著春秋因是詩文有蓼野集。子大中字林一舉進士知上杭縣縣號難治大中潔己卹民輸賦向有額外公費大中盡革之民遂大悅又令納戶自封投櫃民更稱便歲旱米價踊貴大中開倉平糶且損米以給不能辦值者埋胔掩骼善政釐然可紀卒於官杭民醵金歸其櫬祀名宦錢志參陳陶志需字雲將蕙祥孫性方嚴不苟言笑與長庸同舉於鄉教諭和州遷上杭令正風俗革羨耗禁蠱毒每當讞決反覆諭以情理訟者嘗涕泣釋爭而去昭志兄貢字康成貢於鄉廷試第二晉子與之字曰可登進士官澄海知縣」，[乾隆]《常昭合志》，康熙二十二年（1683年）卒。

參考

Category:順治三年丙戌科舉人
C
Category:常熟人
C
Category:清朝戶部主事
Category:清朝長蘆鹽運使
Category:清朝山東鄉試同考官
Category:清朝河南布政使司參政